CELEX: 62017CN0170
Language: sk
Date: 2017-04-04 00:00:00
Title: Vec C-170/17: Žaloba podaná 4. apríla 2017 – Európska komisia/Portugalská republika

22.5.2017   
            
            
               SK
            
            
               Úradný vestník Európskej únie
            
            
               C 161/16
            
         Žaloba podaná 4. apríla 2017 – Európska komisia/Portugalská republika
   (Vec C-170/17)
   (2017/C 161/20)
   Jazyk konania: portugalčina
   
      Účastníci konania
   
   
      Žalobkyňa: Európska komisia (v zastúpení: N. Yerrell a P. Costa de Oliveira, splnomocnené zástupkyne)
   
      Žalovaná: Portugalská republika
   
      Návrhy žalobkyne
   
   
               —
            
            
               určiť, že Portugalská republika tým, že vydáva špeciálne národné vodičské preukazy pre vedenie vozidiel zaradených do harmonizovanej skupiny AM, si nesplnila povinnosti, ktoré jej vyplývajú z článku 4 ods. 1 a 2 a článku 7 ods. 2 písm. a) smernice Európskeho parlamentu a Rady 2006/126/ES (1) z 20. decembra 2006 o vodičských preukazoch,
            
         
               —
            
            
               určiť, že Portugalská republika tým, že nezabezpečila, aby žiadateľ bol držiteľom iba jedného vodičského preukazu, si nesplnila povinnosti, ktoré jej vyplývajú z článku 7 ods. 5 písm. b) smernice Európskeho parlamentu a Rady 2006/126/ES z 20. decembra 2006 o vodičských preukazoch,
            
         
               —
            
            
               zaviazať Portugalskú republiku na náhradu trov konania.
            
         
      Žalobné dôvody a hlavné tvrdenia
   
   Pokiaľ ide o povinnosti, ktoré Portugalskej republike vyplývajú z článku 4 ods. 1 a 2, z článku 7 ods. 2 písm. a) a z článku 7 ods. 5 písm. b) smernice, Komisia sa domnieva, že Portugalská republika neprijala v stanovenej lehote potrebné opatrenia uvedené v odôvodnenom stanovisku. Navyše samotné portugalské správne orgány uznávajú, že uvedené opatrenia neprijali, keďže vo svojom liste z 15. decembra 2016 uviedli, že v budúcnosti dôjde v tejto oblasti k legislatívnym zmenám.
   
      (1)  Ú. v. EÚ L 403, 2006, s. 18.